रंगीला

रंगीला 1995 में बनी हिन्दी भाषा की हास्य प्रेमकहानी फिल्म है। यह राम गोपाल वर्मा द्वारा लिखित, निर्देशित और निर्मित है। इसमें आमिर खान, जैकी श्रॉफ और उर्मिला मातोंडकर प्रमुख भूमिका निभाते हैं। यह फिल्म ए॰ आर॰ रहमान की पहली हिन्दी फिल्म थी जिसमें मूल पार्श्व संगीत और साउंडट्रैक था, क्योंकि उनकी पिछले जारी हिन्दी गीत उनकी तमिल फिल्मों के डब संस्करण थे। यह फिल्म आलोचनात्मक और वाणिज्यिक सफलता थी और इसने अगले वर्ष कई फिल्मफेयर पुरस्कार जीते थे।

संक्षेप 
मुन्ना (आमिर खान) नाम के सड़कछाप अनाथ की किसी तरह सज्जन लोगों के बच्चों से मित्रता हो जाती है। उनमें से एक लड़की मिली (उर्मिला मातोंडकर) जल्द ही उसकी सबसे अच्छे दोस्त बन जाती है। दोनों मुंबई फिल्म उद्योग की तरफ आकर्षित हैं। मिली को एक्स्ट्रा के रूप में फिल्म में काम मिलने लगता है, जबकि मुन्ना ब्लैक मार्केट में फिल्म टिकट बेच कर अपनी आजीविका कमाता है।

मिली का मुख्य अभिनेत्री बनने का सपना है। उसकी किस्मत तब साथ देती है, जब उसे नाचते हुए देख एक फिल्म स्टार का ध्यान जाता है। यह अभिनेता, राज कमल (जैकी श्रॉफ) उसे रंगीला नामक आगामी फिल्म में नायिका की भूमिका के लिए ऑडिशन देने की व्यवस्था करता है। मिली की कमियों से उसका रोल उससे जाता-जाता रह जाता है। लेकिन मुन्ना और राज उसे भूमिका पाने में मदद करते हैं।

राज और मुन्ना दोनों ही मिली को चाहने लगते हैं। लेकिन मिली फिल्म में इतनी व्यस्त है कि उसका ध्यान इस तरफ नहीं जाता है। वह फिल्मांकन के दौरान राज के साथ बहुत समय बिताती है। मुन्ना मिली को यह बताने के लिए कई बार कोशिश करता है कि वह उसे प्यार करता है। लेकिन वह उससे ये कहने में या तो हिचकिचाता है या राज रास्ते में आ जाता है। आखिरकार अपने को छोटा महसूस कर रहा मुन्ना मिली को राज के लिये छोड़ने का फैसला करता है। हालांकि मामला हल नहीं होता है, क्योंकि मिली फिल्म की रिलीज़ के समय ये सब जान जाती है। वह राज से मुन्ना को खोजने में मदद करने के लिए कहती है। राज को महसूस होता है कि मिली मुन्ना से प्यार करती है।

मिली मुन्ना को बीच रास्ते में रोकती है, गलतफहमी खत्म हो जाती है और प्रेमी एकजुट हो जाते हैं।

मुख्य कलाकार 
 आमिर ख़ान - मुन्ना 
 उर्मिला मातोंडकर - मिली जोशी 
 जैकी श्रॉफ - राज कमल 
 गुलशन ग्रोवर - स्टीवन कपूर 
 अवतार गिल - पी. सी.
 रीमा लागू - मिली की माँ 
 शेफाली शाह - अभिनेत्री गुलबदन 
 शम्मी - गुलबदन की माँ 
 आदित्य नारायण - "रंगीला रे" गीत में

संगीत

नामांकन और पुरस्कार 

|-
| rowspan="11"|1996
| राम गोपाल वर्मा 
| फ़िल्मफ़ेयर सर्वश्रेष्ठ फ़िल्म पुरस्कार
| 
|-
| राम गोपाल वर्मा 
| फ़िल्मफ़ेयर सर्वश्रेष्ठ निर्देशक पुरस्कार
| 
|-
| उर्मिला मातोंडकर
| फ़िल्मफ़ेयर सर्वश्रेष्ठ अभिनेत्री पुरस्कार
| 
|-
| जैकी श्रॉफ
| फ़िल्मफ़ेयर सर्वश्रेष्ठ सहायक अभिनेता पुरस्कार
| 
|-
| राम गोपाल वर्मा 
| फ़िल्मफ़ेयर सर्वश्रेष्ठ कथा पुरस्कार
| 
|-
| ए॰ आर॰ रहमान
| फ़िल्मफ़ेयर सर्वश्रेष्ठ संगीत निर्देशक पुरस्कार
| 
|-
| महबूब ("क्या करे ना करे")
| फ़िल्मफ़ेयर सर्वश्रेष्ठ गीतकार पुरस्कार
| 
|-
| महबूब ("तन्हा तन्हा यहाँ ") 
| फ़िल्मफ़ेयर सर्वश्रेष्ठ गीतकार पुरस्कार
| 
|-
| कविता कृष्णमूर्ति ("प्यार ये जाने कैसे") 
| फ़िल्मफ़ेयर सर्वश्रेष्ठ पार्श्व गायिका पुरस्कार
| 
|-
| श्वेता शेट्टी ("माँगता है क्या ") 
| फ़िल्मफ़ेयर सर्वश्रेष्ठ पार्श्व गायिका पुरस्कार
| 
|-
| आशा भोंसले ("तन्हा तन्हा") 
| फ़िल्मफ़ेयर विशेष पुरस्कार
| 
|}

सन्दर्भ

बाहरी कड़ियाँ 

 

1995 में बनी हिन्दी फ़िल्म
ए॰ आर॰ रहमान द्वारा संगीतबद्ध फिल्में